**תוכנית פיתוח מקצועי- 2020**

**מרכזי פרויקט TEN**

פרויקט TEN שם לעצמו למטרה לעסוק בתחום החינוך הבלתי פורמלי בקידום ופיתוח מיומנויות המאה ה-21 בקרב ילדים ובני נוער בקהילות מתפתחות. מטרה זו מתקיימת באמצעות כלים של למידה חוויתית- משחקית-התנסותית וגישה חינוכית הומניסטית המבוססת על שיח מקדם ומעצים להתפתחותו האישית של הילד.

הפרויקט מקדם מטרה זו על ידי מכלול של פעולות מקצועיות העומדות בבסיס עקרונות העבודה של התערבות קהילתית ומשקפות את עקרונות האתיקה המקצועית המחוייבת בשדה הפיתוח הבינלאומי אשר ייטיבו את המעשה ואת השפעתו על הקהילה.

בשנת 2019, עסק הפרויקט בתהליך של בניית זהות מקצועית ארגונית וקידם תהליכים מקבילים בכל המרכזים לייצר זהות סביב אותו המעשה. בשנת 2020 מסתכל הפרויקט קדימה לשנה של פיתוח מקצועי בשדה ליישום מרכיבי ההתערבות השונים במיטבי, בכל מרכז על בסיס תנאי המקום וההזדמנויות הגלומות בו.

תוכנית פיתוח מקצועי לשנת **2020**- מסתכלת במבט אחורה לתהליכים שעברנו בשנת 2019 ומסמנת את היעדים המקצועיים השונים לקידום פעילות הפרויקט ולמימוש תפיסותיו. שנה של ביסוס המודל הקיים והעמקה בעקרונות העבודה והאתיקה המנחים את הפרויקט.

התוכנית מתייחסת למרכיבי הפיתוח השונים וכוללים את תחומי הפיתוח הבאים:

**(1) תהליך פיתוח מרכזים חדשים; (2) הקמה של מרכזים חינוכיים בכל היעדים; (3) העמקה מקצועית- שפה וכלים; (4) הרחבת קהלי היעד של המרכז; (5) עבודה עם סוכני שינו מקומיים; (6) חשיפה בקהילה**

ככלל, יעדים אלו הוגדרו כחלק מחזון הפרויקט עוד בראשיתו מתוך תפיסות הפיתוח והקיימות. יחד עם זאת, שנת 2019 היתה שנה של פיתוח למרכיבים הבסיסיים עליהם יכולים להתקיים היסודות האחרים. את שנת 2020 אנו פותחים עם בסיס רחב ואחיד בכל היעדים, נתון המאפשר לנו להסתכל קדימה לשנה זו בתכנון מוסדר ליישום המרכיבים הבאים בקצב ההתפתחות המותאם לכל מרכז ומרכז.

**פיתוח מרכזי TEN חדשים**

פרויקט TEN בראשית שנת 2020 מפעיל 4 מרכזים ותיקים באוגנדה, גאנה, דרום אפריקה ומקסיקו ועוסקת בפיתוח פיתוח 2 מרכזים חדשים במחנות הפליטים בסאמוס, יוון ובקמבודיה.

**סיכום 2019**- במהלך שנת 2019 הוקם מרכז חדש בפורטו ריקו אחר תהליך הכנה והיערכות מוסדר ומקצועי. בסוף שנת הפעילות – המרכז נסגר. בסוף שנת 2019 וראשית 2020 התקיים תהליך מיפוי מעמיק לבניית תשתיות לפעילות ביוון.

**תוכנית 2020** – (1) במסגרת הפיתוח המקצועי יקודמו פיתוח התשתיות ביוון על פי עקרונות העבודה לתחילת פעילות (2) הפרויקט יעסוק במיפוי מקצועי הנדרש להכרות עם אזור הפעילות בקמבודיה על כל מרכיביו השונים ויבנה את התשתיות הנדרשות לתחילת פעילות.

**מיקוד המעשה- פיתוח מרכזים חינוכיים Books & Things**

לאחר תהליך ארוך של הכרות עם השטח, איסוף נתונים, ניסוי וטעייה בעיסוק בתחומים שונים והכרות עם יכולות ואתגרי המתנדבים שלנו המוציאים לפועל את חזון המעשה- התמקד הפרויקט בפיתוח מרכזים חינוכיים העושים שימוש בכלים נרחבים מתחום החינוך הבלתי פורמלי במטרה לעודד, לפתח ולטפח יכולות אישיות בקרב ילדי המקום כהכנה לחיים כבוגרים במאה ה-21.

**סיכום 2019**- בשנת 2019 עבר הפרויקט תהליך של השתנות מקצועית בהגדרת המעשה.

**תוכנית 2020**- איתור של מבנה בקהילה לפעילות והפיכתו לסביבה לימודית מותאמת תפיסת המודל בכל אחד מהיעדים. מרכז חינוכי המתקיים באופן עצמאי ומספק את שירותיו לאוכלוסיה המקומית. מרכז הפועל על בסיס הגישה החינוכית ומקדם את מטרותיו של הפרויקט בכלים היעודיים לו.

**פיתוח מקצועי לפעילות החינוכית**

**שפה**- המודל החינוכי מושתת על גישות החינוך ההומניסטיות המעודדות תפיסה של אמונה ביכולותיו של הילד וחינוך באמצעות שיח מעצים, מכבד ומקדם.

**סיכום 2019**- במרבית המרכזים נעשו נסיונות של יישום לשפה החינוכית תוך למידה, שיח והעמקה.

**תוכנית 2020**- לאחר שני מחזורי התנדבות המהווים חצי שנה של פעילות והתנסות, בהם המתנדבים עשו שימוש בתפיסה החינוכית שנבנתה כתשתית למעשה, יעסוק הפרויקט בהעמקה ודיוק של השפה כמו גם יקדם עקרונות עבודה אשר ישקפו את התפיסה הלכה למעשה

**כלים**- מתוך הבנה לצרכי הילדים ולמגוון יכולות הלמידה המבוססים על תפיסה של אינטליגנציות מרובות, מפתח הפרויקט מגוון של כלים מתחומי הלמידה החוויתית-התנסותית-משחקית המשמשים כתשתית מכוונת ומעוררת השראה למנדבים ולצוותי המרכז לקידום הפעילות במרכזים השונים.

**סיכום 2019-** בשנת 2019 פותחו 5 חוברות הפעלה בתחומי ידע של משחקי חשיבה, משחקי תנועה, אמנות, מדע ואימון בתנאי סביבה. חוברות שהיוו את המכוון לאופן העבודה בכלל המרכזים. חוברות הפעלה שעוברות עדכון והרחבה באופן שוטף בתום כל מחזור באמצעות איסוף חומרי הפעילויות השונות ומשוב מהשטח.

**תוכנית 2020**- במהלך שנת 2020, יקדם הפרויקט פיתוח וכתיבה של 5 מרחבי פעולה נוספים באופן מקצועי על מנת להרחיב את היצע הפעולה במרכזים והתאמתם לאוכלוסיות היעד. המרחבים הנוספים בהם יעסוק הפרויקט: מוזיקה, הנגשה לספרים, פיתוח גינה קהילתית, קידום חיים בריאים וסביבה וקיימות.

לוח הזמנים לביצוע : מחזור ינואר- מדע וODT; מחזור מאי- מוזיקה, ספרים ובריאות; מחזור ספטמבר- גינה קהילתית, קיימות וסביבה.

**הרחבת מעגלי אוכלוסיית היעד- בני נוער**

כחלק מפיתוח הפרויקט למעגלי קהילה נוספים ונרחבים וכחלק מתפיסת ההמשכיות וליווי אוכלוסיית היעד בהתפתחותה האישית, מכוון הפרויקט לקשר מתמשך עם הילדים ולמפגש מתמיד איתם לאורך שנות התפתחותם ברמות שונות.

**תוכנית 2020**- הפרויקט יקדם פיתוח של כלים מקצועיים לעבודה עם בני נוער וירחיב את פעילותו למוסדות חינוך גבוהים יותר כמו גם יפתח את שעריו לאוכלוסיות בוגרות יותר על פי פוטנציאל, התאמה ויכולת של כל אחד מהמרכזים. בחלק מהמרכזים תשמש ברבות השנים קבוצת יעד זו לפוטנציאל הכשרה לעתודת הדרכה מקומית במרחבים החינוכיים שלנו. לשם כך, יפתח הפרויקט כלי מובנה אסטרטגי לפיתוח מנהיגות מקומית צעירה פרט להיבטים החינוכיים של המודל וכחלק ממנו. בוגר יותר.

**קידום עבודה ומעורבות של סוכני שינוי מקומיים**

**שותפים מקומיים**

כחלק מתפיסת הקיימות, פועל הפרויקט בכל היעדים לאיתור וגיוס שותפים מקומיים לפיתוח משותף של המרכזים החינוכיים- רשויות מקומיות, מוסדות חינוך, ארגוני ידע ושירותים ועמותות העוסקות בתחום החינוך ובתחומי הדעת השונים בהם עוסק הפרויקט. בבסיס התפיסה עומד העיקרון לשותפות אמיתית עם אנשי המקום- הקהילה ובעלי עניין לתחום העיסוק של הפרויקט על מנת לייצר תשתית של למידה משותפת, העברת ידע, חיבור לקהילה, אמון והמשכיות המעשה.

**סיכום 2019**- בחלק מהמרכזים קיים שותף ויש לקיים תהליכי ביסוס לשותפות, באחרים פעל הפרויקט באופן עצמאי מול הלקוחות השונים / הקהילה.

**תוכנית 2020**- יצירה ובנייה של שותפות משמעותית אחת לפחות לכל אחד מהמרכזים ביעדים השונים במטרה להעשיר את השיח, להרחיב את קהלי היעד ולהעשיר את המעשה. שותפות שמקיימת עם הפרויקט קשר רציף ושיטתי ופועלת באינטרס משותף לקידום מטרות הפרויקט במרחב החינוכי-קהילתי.

**עבודה עם צוותי החינוך וההוראה המקומיים**

כחלק מתפיסת הקיימות והאתיקה הארגונית, מקפיד הארגון לקיים את פעילותו בצניעות הנדרשת במרחב הקהילתי על מנת להפוך את המרחב החינוכי שלו למרחב המשלים את הפעילות החינוכית הפורמלית המקומית ומתכתב איתה. לשם כך, מעודד הפרויקט את מעורבותם הפעילה של אנשי החינוך המקומיים בפעילותו לצורך הכרות, השתתפות ומעורבות כמו גם לטובת העברת הידע להמשך קיומו במרחבי החינוך השונים. אשר על כן מקיים הפרויקט שיח מתמיד עם אנשי החינוך המקומיים על המעשה היומיומי כמו גם מייצר פלטפורמה של ימי סמינר בהם הפרויקט מעשיר ומקנה ידע חדשני בתחום פועלו לצוותי החינוך המקומיים.

**סיכום 2019**- במרבית המרכזים מתקיימים סמינרים למורים המקומיים שמטרתם הקניית ידע ולמידת עמיתים בתחומי המומחיות של הפרויקט. סמינרים מוצלחים ביותר אשר תורמים להכרות הקהילה את הפרויקט, הפצת הידע ויישומו בשטח. הסמינרים עד היום נוצרו ותופעלו ביוזמת הצוותים של המרכזים והתבססו על המעשה.

**תוכנית 2020**- בכל אחד מיעדי הפרויקט יתקיימו 2-3 ימי סמינר בשנה (לא יותר מאחד למחזור) לסך משתתפים של 25 מורים לפחות. הסמינרים יהוו ימי תוכן ופרקטיקה להקניית ידע, כלים וחיבור למעשה הפרויקט. כמו כן, תועמק העבודה השותפת עם הצוותים החינוכיים במרחבים החינוכיים של הפרויקט בהתאם לעקרונות עבודה מותאמים. (פורמט סמינרים ועקרונות עבודה במרחבים לפיתוח בשותפות מטה-שטח)

**צוותי היגוי מקומיים**

מתוך אותו עקרון והכרה בפערי המרחב הבינתרבותי- דוגל הפרויקט במעורבות אקטיבית של הקהילה בפיתוח והובלה של הפרויקט. יחידים שהם נציגי השכבות השונות באוכלוסיה בעלי עניין בפיתוח הפרויקט וקידומו בקרב האוכלוסיה המקומית.

קבוצות היגוי וליווי מסוג זה משמשות כגשר אוטנטי של הפרויקט לקהילה, מאפשרות תיווך ליצירת אמון בפרויקט ואנשיו, מאפשרות לפרויקט להעמיק בהכרות וההבנה של האוכלוסיה המקומית ומקדמות יצירה אקטיבית של קבוצות משימה הטרוגניות ורלוונטיות לקידום המעשה. קבוצה מייצגת קהילה זו גם היא נמצאת בקשר שוטף עם הפרויקט לקידום מטרותיו השונות.

**סיכום 2019**- בשלושה מרכזים (אוגנדה, גאנה ומקסיקו) נעשו כבר נסיונות ראשוניים ליצירת קבוצות קהילתיות – התערבותיות שונות אותן יש להמשיך לקיים ולייצב.

**תוכנית 2020**- בהתאמה לאוכלוסיה המקומית ולשותפים השונים- יפותח בכל אחד מהיעדים בהם הפרויקט פועל קבוצה המאגדת יחידים בעלי עניין ויכולות אשר יטלו חלק מעשי בקבלת החלטות בפיתוח הפרויקט ובקידום ויישום יוזמות מקצועיות של הפרויקט בקרב הקהילה במטרה לקדם את חזונו ומטרותיו.

צוות היגוי זה יכלול לא פחות מ-5 אנשי המקום- נציגי קהלי היעד הרלוונטיים. לכל קבוצה שכזו תבנה תוכנית עבודה והיא תקיים קשר שוטף עם הפרויקט של לפחות מפגש אחד לחודש עם צוות המרכז.

**שילוב צוותי הדרכה מקומיים במרכזים**

בשל הצורך בגשר בינתרבותי, שואף הפרויקט לערב בפעילות החינוכית והשוטפת צוותים מקומיים אשר יעבדו כתף לכתף עם צוותי הפרויקט. בכל אחד מיעדי הפעילות, מבקש הפרויקט לאתר ולגייס צעירים או סטודנטים בני הקהילה אשר יעברו הכשרה מתאימה לעבודתו החינוכית של הפרויקט ויקחו חלק במעשה כמדריכים מן המניין.

**סיכום 2019**-- טרם יושם

**תוכנית 2020**- על פי התאמה ויכולת- יבחנו אפשרויות שילוב שונות במרכזים על פי זיהוי של גורמים מקומיים. במרכזים מסוימים ישנו פוטנציאל לגיוס סטודנטים לחינוך מאוניברסיטה/ מכללה מקומית עבור מילגות כחלק מפרקטיקה חינוכית מעשית במרכז. במרכזים אחרים יאותרו צעירי המקום ויטופחו במסגרות בעלות אופי של קבוצות מנהיגות מקומית שבתהליך העצמה מתמשך, יוכשרו למשימה וישולבו בבגרותם בעשייה. במהלך שנת 2020 ייחל תהליך זה במרכזים – כל יעד על פי הנתונים והיכולות המקומיות. בשלב הראשון (2020) יתקיים פיילוט בשילוב 4 מדריכי חינוך/קהילה מקומיים (מקסימום) חלקם בהתנדבות וחלקם על בסיס מלגת לימודים.

**חשיפה בקהילה**

כחלק מהאג'נדה המקצועית של הארגון אשר שואף להיות חלק אינטגרלי בקהילה ולא מובלעה עצמאית וזרה בתוכה או לצידה, מעודד ומקדם הפרויקט חשיפה שיטתית של המעשה בקהילה. תוך פעולות שונות בקהילה ויחד איתה, מייצר הפרויקט תשתית של חשיפה והכרות מתמשכת של הפרויקט עם הקהילה. תשתית ומקור לשיח הדדי, מעורב ואקטיבי ממנו מרוויח הפרויקט את הלגיטימציה למעשה מהקהילה ומרחיב את היקף פעילותו ואוכלוסיית היעד המעורבת בפעילותו.

**סיכום 2019**- בחלק מהמרכזים התקיימו אירועי שיא וחשיפה מאוד מוצלחים אשר הביאו לחשיפה משמעותית של הפרויקט בקהילה

**תוכנית 2020**- בכל אחד מיעדי הפעולה יתקיים אחת למחזור אירוע שיא ממוקד קהילה במטרה להשיק, להרחיב ולעודד חשיפה של הפרויקט למעגלי אוכלוסיות היעד השונות שלו (הורים, מורים ומוסדות רלוונטיים) ומעורבותם במעשה.

**פיתוח מקצועי 2020- מקסיקו**

**סטטוס דצמבר 2019**

|  |  |  |  |  |  |  |
| --- | --- | --- | --- | --- | --- | --- |
| **כפר פלומה הידלגו** | **6 בתי ספר יסודיים conafe****2 בי"ס יסודי פלומה****1 בי"ס תיכון פלומה** | **מרכז חינוכי בקהילה** | **7 מרחבים** | **קבוצת מנהיגות צעירה** | **אירוע שיא למחזור** | **30 ילדים במרכז החינוכי****210 ילדים ובני נוער בבתי הספר****22 מורים****40 הורים** |

**תוכנית עבודה שנתית 2020**

|  |  |  |  |  |  |  |
| --- | --- | --- | --- | --- | --- | --- |
| **תחום**  | **משימה** | **הערות** | **מועד ביצוע** | **מדד** | **עלויות** | **התאמות** |
| **הקמה מרכז** | שת"פ וחוזה רשות מקומית | חזרה לתוכנית המקור עם ראש עיר חדש ומעוניין | **פברואר** | חתימה על הסכם הדדי. סיום חוזה עם אגוסטין ל-2 החדרים השכורים |  |  |
|  | ביצוע | שיפוצים והיערכות מקום לפעילות | **מאי- ספטמבר** | מעבר לבית הספר הנטוש במחזור ספטמבר |  |  |
| **תחזוקת מרכז קיים** | שכירות | עד לסיום חוזה ומעבר | **ינואר-ספטמבר** | שימוש פעיל ב-2 חדרי פעילות  |  |  |
| **פיתוח מקצועי- שפה** | ליישום והטמעה | אחריות מטה לפיתוח | **מאי ואילך** |  |  |  |
| **פיתוח מקצועי- כלים** | ליישום והטמעה | אחריות מטה לפיתוח | **שנתי** | שימוש ב-5 מרחבים |  | על פי צורך |
| **הרחבת פעילות לנוער** | המשך פעילות וגיבוש קבוצת הנוער |  | **שנתי** | 10 בני נוער |  | פוטנציאל עתידי לעתודת הדרכה מקומית למרכז |
| **שותפים** | שת"פ וחוזה  | רשות מקומית | **פברואר** | חוזה ל-3 שנות פעילות |  |  |
| **צוותי חינוך והוראה** | בדיקת התכנות בתי"ס פלומה |  | **פברואר** | מינימום 10 מורים |  | מפגשי הכשרות / למידת עמיתים |
|  | Conafe |  | **שנתי** | מינימום 10 מורים למפגש אחת לשבוע |  | מפגשי הכשרה קבועים |
| **צוותי היגוי** | פיתוח צוות היגוי |  | **פברואר** | 8 אנשים לפחות. למפגשים קבועים אחת לחודש |  | נציגי קהילה / נציגי רשות/ נציגי צוותי הוראה |
| **חשיפה בקהילה** | אירועי שיווק והכרות | רונדו בקהילה  | **ינואר****שנתי** | אחד למחזור  |  | בסמוך לחזרה לפעילות או כאירוע שיא קהילתי בסוף מחזור |
|  |  | פעילות נשים | **שנתי** | לפחות אחת לחודש לפחות 20 נשים |  |  |
|  |  |  |  | סה"כ תקציב פעילות | **10000$** |  |

**ריכוז פעולות פיתוח לשנת 2020 – על פי לוח זמנים מחזורי/ שנתי**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
|  | **ינואר** | **פברואר** | **מרץ** | **אפריל** | **מאי** | **יוני** | **יולי** | **אוגוסט** | **ספטמבר** | **אוקטובר** | **נובמבר** | **דצמבר** |
|  | **מחזור ינואר 2020** |  | **מחזור מאי 2020** |  | **מחזור ספטמבר 2020** |  |
| **מרכז** |  |  | **היערכות למעבר למרכז הקהילתי** |  | **השקה** |  |  |  |
| **שותפים** |  | **שת"פ רשות מקומית** |  |  |  |  |  |  |  |  |  |  |
| **ניהול צוות היגוי** | **מפגש צוות היגוי** | **מפגש צוות היגוי** | **מפגש צוות היגוי** |  | **מפגש צוות היגוי** | **מפגש צוות היגוי** | **מפגש צוות היגוי** |  | **מפגש צוות היגוי** | **מפגש צוות היגוי** | **מפגש צוות היגוי** |  |
| **אירועי שיא**  |  |  |  |  |  |  | **אירוע שיא בקהילה** |  |  |  | **אירוע שיא בקהילה** |  |
| **נשים** | **מפגש** | **מפגש** | **מפגש** |  | **מפגש** | **מפגש** | **מפגש** |  | **מפגש** | **מפגש** | **מפגש** |  |
| **צוות הוראה** | **סמינר מורים Conafe** |  | **סמינר מורים Conafe** |  | **סמינר מורים Conafe** |  |
| **שונות** |  | **חפיפה מנהל חדש** |  |  |  |  |  |  |  |  |  |  |

|  |  |  |  |  |  |  |  |
| --- | --- | --- | --- | --- | --- | --- | --- |
|  | **חשוב** |  | **רצוי** |  | **אפשרי** |  | **שוטף** |